stanford-oval/wikipedia huggingface dataset:
Projekti 1135
Alukset

Aluksia rakennettiin ensimmäinen 19 aluksen sarja 1970–1980 (Krivak I). Toisen 11 aluksen sarjan (projekti 1135M, Krivak II) rakensi telakka 820 Kaliningradissa vuosina 1975–1982. 
Intia tilasi neljä Krivak V -alusta vuonna 2016.
Rabbe Wladimir Wrede

Rabbe Wladimir (Vladimir) Wrede (20. toukokuuta 1846 Anjala – 16. tammikuuta 1903 Arrajoen kartano, Nastola) oli suomalainen vapaaherra, sotilas, tilanomistaja ja  moninkertainen valtiopäivämies.
Wreden vanhemmat olivat maaherra Carl Gustaf Fabian Wrede ja Margaretha Sophia Eleonora Glansenstierna ja puoliso Eugenie Hisinger. Wreden veljiä olivat ylijohtaja Carl Ernst Wrede, metsänhoitaja Gustaf Wrede af Elimä, kihlakunnantuomari Kasper Hjalmar Wrede, agronomi Henrik Wrede ja senaattori Otto Wrede. Vankien ystävänä tunnettu Mathilda Wrede oli puolestaan hänen sisarensa. Wrede kävi Haminan kadettikoulun ja paashikoulun Pietarissa ja tuli 1865 vänrikkinä sotapalvelukseen Käkisalmen krenatöörirykmenttiin. Vuonna 1868 hänet siirrettiin Suomen kaartinpataljoonaan, sotapalveluksesta Wrede erosi 1869 ja toimi sitten maanviljelijänä.
Wrede oli aatelissäädyssä edustaja valtiopäivillä 1877–1878, 1882, 1885, 1891, 1894, 1897, 1899 ja 1900.
Purulampi

| Purulampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli, Hirvensalmi
Koordinaatit:  61°35′46″N, 26°57′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Lahnajärveen 
Järvinumero:  14.922.1.026
Mittaustietoja
Pinnankorkeus:  111,8 m  
Pituus:  450 m  
Leveys:  430 m  
Rantaviiva:  1,463 km  
Pinta-ala:  8,541 ha  
Saaria:  ei saaria 
 fiPurulampi 
Purulampi on Etelä-Savossa Mikkelissä ja Hirvensalmella Saikkolan lähellä sijaitseva lampi.
Maantietoa

Lampi on 450 metriä pitkä, 430 metriä leveä, ja sen pinta-ala on 8,5 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Liekuneen–Ryökäsveden alueeseen (14.922) se kuuluu. Lammen vedenpinnan korkeus on 111,8 metriä mpy.
Rabbe Gustaf Otto Wrede

Rabbe Gustaf Otto Wrede (9. huhtikuuta 1853 Kaarina – 2. joulukuuta 1927 Teijo) oli suomalainen insinööri ja valtiopäivämies.
Wreden vanhemmat olivat majuri, vankilanjohtaja, vapaaherra Wilhelm Casper Otto David Wrede ja Hedvig Johanna Wilhelmina Gustava Armfelt ja puoliso vuodesta 1878 Agnes Johanna von Essen. Wrede tuli ylioppilaaksi Turussa ja valmistui insinööriksi 1876. Muutaman Englannissa vietetyn opiskeluvuoden jälkeen hän siirtyi Åbo Järnmanufakturbolagin insinööriksi. Hän asui vuosisadan vaihteen tienoilla osittain Helsingissä ja osittain Oittaan kartanossa Espoossa, ja toimi tuolloin Suomen sahanomistajien palovakuutusyhtiönyhtiön tarkastajana. Hän asui muuten lähes koko elämänsä Turussa, mutta siirtyi 1922 Teijoon ruukin palvelukseen. Turussa asuessaan Wrede oli Turun kaupunginvaltuuston jäsen.
Wrede oli aatelissäädyssä edustaja valtiopäivillä 1891, 1894, 1899 ja 1904–1905.
Põhja-Sakalan kunta

| Põhja-Sakalan kunta (Põhja-Sakala vald) |
| --- | --- |
 lippu:  vaakuna
 Põhja-Sakala sijaitsee Keski-Virossa.
 Koordinaatit: 58°31′N, 25°23′E 
Valtio:   Viro
Maakunta:  Viljandimaa
Kõon, Kõpun, Suure-Jaanin ja Võhman yhdistyminen:  21.10.2017
Hallinto:  
 – Hallinnon tyyppi:  kunta  (vir. vald)
Pinta-ala:  
 – Kokonaispinta-ala:  1 153,00 km²
Väkiluku (1.1.2018):  8 203
 
 pohja-sakala.ee 
Infobox OKVirheellinen NIMI-arvo: 
Põhja-Sakalan kunta sijaitsee Etelä-Virossa Viljandimaan maakunnassa.
Sijainti

Põhja-Sakalan kunta rajoittuu etelässä Mulgiin ja Saardeen, lännessä Pärnuun, Toriin ja Põhja-Pärnumaahan, pohjoisessa Türiin ja Järvaan sekä idässä Põltsamaahan ja Viljandiin.
Hallinto

Põhja-Sakalan kunta muodostettiin vuoden 2017 kuntauudistuksessa yhdistämällä Võhman kaupunki sekä Kõon, Kõpun ja Suure-Jaanin kunnat. Kunnassa on 8 203 asukasta (1.1.2018).
Kunta muodostuu Suure-Jaanin ja Võhman epäitsenäisistä kaupungeista, Kõpun ja Olustveren pienkauppaloista (alevik) sekä 70 kylästä (küla). Kunnan keskuspaikka on Suure-Jaani.
Liikenne

Rautatie Tallinnasta Viljandiin kulkee Võhman kautta.
Aiheesta muualla

Kuvia tai muita tiedostoja aiheesta Võhma Wikimedia Commonsissa
Kuvia tai muita tiedostoja aiheesta Kõo Wikimedia Commonsissa
Kuvia tai muita tiedostoja aiheesta Kõpu Wikimedia Commonsissa
Kuvia tai muita tiedostoja aiheesta Suure-Jaani Wikimedia Commonsissa
Raimo Salmi

Raimo Johannes Salmi (s. 15. marraskuuta 1936 Helsinki) on suomalainen diplomaatti ja suurlähettiläs. Hän on koulutukseltaan lainopin kandidaatti.
Salmi on ollut varakonsulina San Franciscon pääkonsulinvirastossa 1.6.1967. Ulkoministeriön jaostopäällikkönä hän oli 1.10.1975, lähetystöneuvos 1.3.1978, ulkoasiainneuvos ja toimistopäällikkö 1.6.1978. Salmi on ollut suurlähettiläs Nairobissa 1980–1983 ja samalla Addis Abebassa ja Kampalassa 1981–1983, Tripolissa, Vallettassa ja Kairossa 1983–1986. Salmi on toiminut lakimiehenä Helsingissä 1.6.1986 alkaen ja Espanjassa 1991 alkaen.
Salmen vanhemmat olivat liikkeenharjoittajat Väinö Johannes Salmi ja Hilja Lydia Muroke. Salmen puoliso oli kuvanveistäjä Säde Irmeli Helaniemi (nykyisin Salmi-Nykopp, s. 1937). He erosivat 1986.
Pöntinen

Pöntinen on suomalainen sukunimi, joka on muun muassa seuraavilla henkilöillä:
Benjam Pöntinen (s. 1953), luontovalokuvaaja
Harri Pöntinen (1955–2023), rallikilpailuiden ja muiden autourheilutapahtumien selostaja ja kuuluttaja
Hiskias Pendin eli Peter Hiskias Pöntinen (1823–1881), kultaseppämestari
Jasmiina Pöntinen, ravitsemusterapeutti, yksi Tiedenaiset-yhteisön perustajista
Joonas Pöntinen (s. 1990), jalkapalloilija
Kai Pöntinen (s. 1963), kunnallispoliitikko (kok.), paikallisradiotoiminnan taustavaikuttaja
Pirkko Pöntinen, toimittaja
Roland Pöntinen (s. 1963), ruotsalainen pianisti ja säveltäjä
Seija Pöntinen (1934–1998), yleisurheilija
Seppo Pöntinen (1945–2022), sosiologian professori
Stefan Pöntinen (s. 1967), ruotsalainen säveltäjä, viulisti ja viulupedagogi
Tarja Pöntinen (s. 1959), pesäpalloilija
Tuula Vilkas, myöh. Pöntinen (s. 1950), pikaluistelija.
Muita

Harju & Pöntinen, televisiokanava
| --- | --- |
: Tällä täsmennyssivulla luetellaan henkilöitä, joilla on sama sukunimi.
Prussian Blue

| Prussian Blue> Tiedot |
| --- | --- |
Toiminnassa:  2003–
Tyylilaji:  valkoinen nationalismi, folk
Kotipaikka:  Bakersfield, Kalifornia
Laulukieli:  englanti
Jäsenet:  Lynx Gaede   Lamb Gaede  
Levy-yhtiö:  Resistance Records  
Infobox OKNimi-testi OK: 
Prussian Blue oli yhdysvaltalainen valkoista nationalismia kannattanut folkduo, jonka vuonna 1992 syntyneet kaksossiskokset Lynx Vaughan Gaede ja Lamb Lennon Gaede perustivat alkuvuodesta 2003 Bakersfieldissä, Kaliforniassa.
Prussian Blue julkaisi debyyttialbuminsa Fragment of the Future (Resistance Records) vuoden 2004 loppupuolella, minkä jälkeen duolta ilmestyi vielä albumi The Path We Chose vuonna 2005 ja kokoelma-albumi For the Fatherland vuonna 2006.
Yhtyeellä oli vahvat siteet National Vanguard -organisaatioon. The Daily Telegraphin mukaan yhtye teki konserteissaan myös natsitervehdyksiä. Vuonna 2011 julkaistussa haastattelussa siskokset ilmoittivat olevansa nykyään melko liberaaleja ja kannattavansa monikulttuurisuutta.
Nimi Prussian Blue tarkoittaa preussinsinistä, joka on holokaustin uhrien murhaamiseen käytetyn Zyklon B -myrkkykaasun runsaan käytön kaasukammion seiniin jättämä väri. Holokaustin kiistävät tai sitä vähättelevät sanovat, että väriä (tai edes sen jäämiä) olisi pitänyt löytyä suihkuhuoneiden seiniltä.[lähde? ]
Diskografia > Albumit

Fragment of the Future (2004)
The Path We Chose (2005)
For the Fatherland (kokoelma, 2006)
Diskografia > Singlet

"Your Daddy"
"Keepers of the Light"
"Stand Up"
Aiheesta muualla

Prussian Blue. (englanniksi)
Prussian Bluen blogi (Arkistoitu – Internet Archive). (englanniksi)
Nazi Pop Twins. James Quinnin dokumenttielokuva. (englanniksi)
Mof Gimmers: TV Review – Nazi Pop Twins. TV Scoop 20.7.2007. (englanniksi)
Pristerodon

| Pristerodon |
| --- | --- |
 Pristerodonin kallo
 Permikausi  Loping  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Neotherapsida
Alalahko::  †Anomodontia
Osalahko::  †Dikynodontit Dicynodontia
Kladi::  †Pristerodontia
Heimo::  †Pristerodontidae
Suku::  †Pristerodon  Huxley, 1868
Synonyymit
 Brachyuraniscus Broili & Schroder, 1935  Cerataelurus Broom, 1931  Diaelurodon Broom, 1911 Emyduranus Broom, 1921  Eumantellia Broom, 1935  Eurychororhinus Broili & Schroeder, 1935  Hueneus Toerien, 1953  Newtonella Broom, 1937  Opistoctenodon Broom, 1904  Parringtoniella Toerien, 1953  Synostocephalus Broili & Schroder, 1935 
Lajit
 P. mackayi Huxley, 1868  P. rancipes (Owen, 1876)  P. whaitsi (Broom, 1911)  P. gracilis (Haughton, 1917)  P. platyops (Broom, 1921)  P. mirabilis (Broom, 1931)  P. microrhynchus (Huene, 1931)  P. mirus (Broom, 1935) King & Rubidge, 1993  P. boonstrai (Broili & Schroeder, 1935)  P. vanhoepeni (Broili & Schroder, 1935)  P. reuningi (Broili & Schroder, 1935) King & Rubidge, 1993  P. mermevillensis (Toerien, 1953) King & Rubidge, 1993  P. platyceps (Broom, 1937) King & Rubidge, 1993  P. schroederi (Janensch, 1952) King & Rubidge, 1993  P. buffaloensis Toerien, 1953  P. oudebergensis (Toerien, 1953) King & Rubidge, 1993  P. broomi (Toerien, 1953) King & Rubidge, 1993 
Katso myös
   Pristerodon Commonsissa 
Infobox OKNimi-testi OK: 
Pristerodon on sukupuuttoon kuollut dikynodontteihin kuuluva terapsidien suku. Pristerodonin nimi tarkoittaa ”sahaavaa hammasta” ja se eli Loping-epookin aikana Permikaudella nykyisesen Etelä-Afrikan alueella.
Ominaisuudet

Pristerodon oli kasvinsyöjä. Se oli alle metrin pituinen pieni dikynodontti, jolla on kulmahampaan takaisia hampaita. Kallon pituus sillä on alle 150 millimetriä. Pristerodonilla on myös useiden muiden basaalisten eli niin sanotusti ”alkukantaisten” dikynodonttien tavoin os nasale -luussa keskinen kohouma.
Pristerodonin fossiileita on löydetty Etelä-Afrikan Kapmaalta. Useimmat suvun lajit tunnetaan vain pääkallon ja alaleuan perusteella, eivätkä nämäkään luut ole joka löydöllä hyvin säilyneitä. Ainoastaan Länsi-Kapista löydetyt P. boonstrai (fossiilin tunnus: BSP 1934 VIII 27) ja P. whaitsi (R 451) tunnetaan myös kallontakaisesta luurangosta, mutta ne ovat molemmat puutteellisia, sirpaleisia.
Luokittlu

Pristerodon kuuluu Pristerodontiaan ja heimoon Pristerodontidae (Eumantelliidae). Muut heimon jäsenet katsotaan nykyään oikeastaan Pristerodonin synonyymeiksi.
Lahko: Therapsida (terapsidit)
Alalahko: Anomodontia
Kladi: Chainosauria
Osalahko: Dicynodontia (dikynodontit)
Kladi: Pristerodontia
Heimo: Pristerodontidae / Eumantelliidae
Suku: Pristerodon
Luokittlu > Fylogenia

Sidor (2003), lisätty Kwazulusaurus Maisch, (2002):
Pristerodonin pääkallo
Pristerodon mackayin koko verrattuna ihmiseen
Põdrala

| Põdrala vald |
| --- | --- |
 Rubinan suo
 lippu:  vaakuna
 Põdralan sijainti Virossa
 Koordinaatit: 58°05′48″N, 25°53′51″E 
Valtio:   Viro
Maakunta:  Valgamaa
Kunta:  Tõrvan kunta
Yhdistetty Tõrvan kuntaan:  2017
Hallinto:  
 – Hallinnon tyyppi:  entinen kunta
Pinta-ala:  
 – Kokonaispinta-ala:  127,22 km²
Väkiluku (2010):  892
 – Väestötiheys:  7,0 as./km²
 
 www.podrala.ee 
Infobox OKVirheellinen NIMI-arvo: 
Põdrala on entinen kunta Valgamaan maakunnassa, Virossa. Põdrala liitettiin vuoden 2017 kuntauudistuksessa osaksi uutta Tõrvan kuntaa.
Entinen kunta

Sen asukasluku oli 892 (2010), pinta-ala 127,22 neliökilometriä ja asukastiheys 7,0 asukasta neliökilometrillä.
Entinen kunta > Kylät

Põdralassa on 14 kylää: Riidaja, Leebiku, Pikasilla, Reti, Lõve, Pori, Kungi, Rulli, Voorbahi, Uralaane, Vanamõisa, Liva, Kaubi, Karu.
Entinen kunta > Väestö

Vuonna 2011 Põdralan kunnassa oli 750 asukasta, joista 744 (99,2 %) oli virolaisia, 2 (0,3 %) venäläisiä ja 1 (0,1 %) muita kansallisuuksia.
Aiheesta muualla

Kuvia tai muita tiedostoja aiheesta Põdrala Wikimedia Commonsissa
Ramsarin sopimuksen A-tyypin vesiperäiset alueet

Ramsarin sopimuksen A-tyypin vesiperäiset alueet ovat Ramsarin sopimuksessa luokiteltuja vesiperäisiä alueita, joihin kuuluu merialueita ja merenlahtia. Tyyppiin kuuluvat pysyvästi matalat merialueet, jotka useissa tapauksissa laskuveden aikaan ovat syvyydeltään matalampia kuin kuusi metriä. Niihin kuuluu merenlahtia ja salmia.
A-tyypin alueet Suomessa

Hangon ja Tammisaaren lintuvedet
Hailuoto
A-tyypin alueet Leningradin alueella

Koiviston saaret
Kurkolanniemi
Lepäsi
Raimo Salokangas

Raimo Salokangas tarkoittaa seuraavia henkilöitä:
Raimo Salokangas (1934–2006), rakentamistalouden professori
Raimo Salokangas (s. 1951), journalistiikan professori
Raimo K. R. Salokangas (s. 1944), psykiatrian professori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Raimo Salokangas”, voi hakea sivunnimihaulla, laajalla sivunnimihaulla tai tekstihaulla.
Ramsay (klaani)

Suvun kypäränkoriste.
Ramsayn klaani tai suku on skotlantilainen klaani, joka on levittäytynyt aatelissukuna useisiin Euroopan maihin. Yksi haara on vaikuttanut myös Suomessa ja Ruotsissa. Suvun ensimmäinen tunnettu henkilö oli Midlothianissa sijaitsevan Dalhousien linnan ja aatelistilan haltijana 1100-luvun lopulla toiminut Simon (Simundus) de Ramsay (1140–1196[lähde? ]), joka oli lähtöisin Englannin Huntingdonista. Hän oli Skotlannin kuninkaan David I:n palveluksessa. Suvun alkuperästä on useita teorioita. Alussa Ramsayt käyttivät nimeä de Ramsay. Tämä viittaa Ranskaan, jossa eli samannimisiä henkilöitä. Oletetaan, että Skotlannin Ramsayt tulivat Normandiasta Englantiin Vilhelm Valloittajan kanssa. Sukua on ollut helppo seurata, sillä nimi on aina pysynyt samana ja vaakuna on myös ollut sama: musta korppi hopeisella pohjalla. Suvun päähaara on saanut nimen Ramsay of Dalhousie, mutta yhtä vanha on Ramsay of Bamff.
Kuningas Kaarle I myönsi eräälle Simon de Ramsayn jälkeläiselle Dalhousien jaarlin arvon, joka edelleen kuuluu klaanin päämiehelle. Lisäksi päämiehen vanhin poika on vuodesta 1831 käyttänyt arvonimeä lordi Panmure. Suku on levittäytynyt muun muassa Englantiin, Ranskaan, Ruotsiin, Suomeen, Yhdysvaltoihin ja Australiaan. Suvun päämies asuu nykyään Brechinin linnassa lähellä Balmoralia. Dalhousien linna on 1980-luvulla toiminut hotellina ja se myytiin hotelliketjulle 2005.
Tunnettuja jäseniä

Joitain Ramsayn klaanin tunnettuja jäseniä:
Allan Ramsay (1686–1758), skotlantilainen runoilija
Allan Ramsay (1713–1784), skotlantilainen muotokuvamaalari
William Ramsay (1716–1785), Virginian Alexandrian kaupungin perustaja
James Ramsay (1733–1789), laivakirurgi, anglikaanipappi ja tunnettu orjuudenvastustaja
David Ramsay (1749–1815), lääkäri, historioitsija ja poliitikko
George Ramsay, Dalhousien 9. jaarli (1770–1838), Kanadan kenraalikuvernööri
James Broun-Ramsay, Dalhousien 10. jaarli (1812–1860), Brittiläisen Intian kenraalikuvernööri
Alexander Ramsey (1815–1903), yhdysvaltalainen poliitikko, senaattori ja kuvernööri
Sir William Ramsay (1852–1916), kemisti, sai Nobelin palkinnon 1904
Katherine Stewart-Murray, o.s. Ramsay (1874–1960), herttuatar
Archibald Maule Ramsay (1894–1955), brittiläinen poliitikko ja juutalaisvastainen aktivisti
Frank Ramsey (1903–1930), brittiläinen matemaatikko
Patricia, Connaughtin prinsessa (Victoria Patricia Helena Elizabeth; myöh. Lady Patricia Ramsay; 1886–1974), Britannian kuningashuoneen jäsen ja kuningatar Viktorian lapsenlapsi
Michael Ramsey, paroni Ramsey of Canterbury (1904–1988), Canterburyn arkkipiispa
Francis Dennis Ramsay (1925–2009), taidemaalari
William Morgan Ramsey, gospelmusiikin säveltäjä
Suomalaisen sukuhaaran tunnettuja jäseniä on lueteltu artikkelissa Ramsay (suomalainen suku).
Aiheesta muualla

Kuvia tai muita tiedostoja aiheesta Ramsay (klaani) Wikimedia Commonsissa
Ramsayn klaanin historiaa (Arkistoitu – Internet Archive) (englanniksi)
Sukuselvitys (Mac Ramsay, 2008)
Hugh Patrick Slattery

Hugh Patrick Slattery (10. maaliskuuta 1934 Nenagh – 6. lokakuuta 2024 Pretoria) oli Etelä-Afrikassa toiminut irlantilainen roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 16. heinäkuuta 1958 ja nimitettiin Louis Trichardt-Tzaneenin hiippakunnan johtoon 22. kesäkuuta 1984, ja piispaksi vihkiminen seurasi 30. syyskuuta. Pääkonsekraattorina toimi Mogale Paul Nkhumishe, jota avustivat John Thomas Durkin ja Andrew Zolile T. Brook.
Vuonna 1987 Louis Trichardt-Tzaneenin hiippakunnan nimi lyhennettiin muotoon Tzaneen. Slattery jäi eläkkeelle 28. tammikuuta 2010, jolloin hänen seuraajakseen nimitettiin João Noé Rodrigues.
RUF

| RUF Automobile GmbH |
| --- | --- |

Yritysmuoto:  osakeyhtiö
Perustettu:  1939
Perustaja:  Alois Ruf Sr.
Toimitusjohtaja:  Alois Ruf Jr.
Kotipaikka:   Pfaffenhausen, Saksa
Toimiala:  autoteollisuus
Tuotteet:  autot
Kotisivu:  www.ruf-automobile.de
Infobox OKVirheellinen NIMI-arvo: 
Alois Ruf (2010)
RUF on saksalainen urheiluautojen valmistaja. RUF:n nimeä kantavat autot muistuttavat ulkoisesti vastaavia Porschen malleja, sillä RUF rakentaa autot Porschen tehtaalta ostamiinsa sarjanumeroimattomiin raakakoreihin. Koska RUF käyttää autoissaan huomattavasti itse valmistettuja ja vastaavista Porschen malleista poikkeavia osia, sen katsotaan Saksan lakien mukaan olevan itsenäinen autonvalmistaja. Myös toinen Porsche-pohjaisten autojen valmistaja Gemballa toimii samalla periaatteella.
RUF-mallit

CTR ”Yellow Bird”
CTR2
RGT
BTR
Turbo R
RTurbo
Rt 12
3400S
3600S
RK Coupe
Aiheesta muualla

RUF Automobile GmbH
Facebook – RUF Automobile GmbH
Puolangan seurakunta

| Puolangan seurakunta |
| --- | --- |

 tunnus :  sijainti 
 Puolangan kirkko
Tunnustuskunta:  evankelis-luterilainen
Hiippakunta:  Kuopion hiippakunta
Rovastikunta:  Kajaanin rovastikunta
Pääkirkko:  Puolangan kirkko
Jäsenmäärä:  2 044 (2022)
– Osuus asukkaista:  85,8 %
Kirkollisvero:  1,65 %
Kirkkoherra:  Hannes Seppänen
Sivusto
Infobox OKNimi-testi OK: 
Puolangan seurakunta on Kuopion hiippakuntaan ja Kajaanin rovastikuntaan kuuluva Suomen evankelis-luterilaisen kirkon seurakunta, joka toimii Puolangan kunnan alueella.
Historia

Vuoteen 1786 asti Puolangan alue oli osa Paltamon seurakuntaa, johon kuului koko Kainuun maakunnan alue. Vuodesta 1786 Puolangan alueesta tuli Hyrynsalmen seurakunnan kappeliseurakunta. Vuonna 1867 Puolangasta tuli itsenäinen seurakunta.
Toimipaikat

Seurakunnan nykyinen kirkko on valmistunut vuonna 1954. Seurakunnalla on lisäksi seurakuntakeskus sekä viisi hautausmaata, joista Huosiusniemen hautausmaa sijaitsee kirkonkylässä ja jossa on myös siunauskappeli. Muut neljä hautausmaata sijaitsevat Suolijärven, Lylykylän, Latvan sekä Törmänmäen kylissä.
Herätysliikkeet

Puolangan seurakunta kuuluu Kainuun länsiosien tavoin yhtenäiseen vanhoillislestadiolaisuuden kannatusalueeseen. Vanhoillislestadiolaisuus vaikuttaa paikkakunnalla kohtalaisesti. Muulle Kainuulle tyypillisesti Puolangalla vaiktutaa pohjavireenä myös herännäisyys, mutta erillisenä liikkeenä se ei ole kovin voimakas.
Papisto

Seuraavat henkilöt ovat toimineet Puolangan seurakunnan kirkkoherroina:
1870–1876: kirkkoherra Johan Fredrik Thauvón
1878–1881: kirkkoherra Gustaf Adolf Snellman
1882–1890: kirkkoherra Fredrik Mennander
1891–1904: kirkkoherra Oskari Vilho Oksanen
1905–1908: kirkkoherra Henrik Fabian Kärki
1912–1917: kirkkoherra Paavo Hamunen
1921–1935: kirkkoherra Väinö Johannes Tanskanen
1935–1943: kirkkoherra Toivo Vilho Kultimo Laitinen
1944–1956: kirkkoherra Antti Ilmari Hakala
1957–1967: kirkkoherra Juho Olavi Järvilehto
1967–1970: kirkkoherra Aarne Johannes Kyllönen
1971– kirkkoherra Kyösti Kalervo Juntunen
Aiheesta muualla

Puolangan seurakunnan kotisivut
Punajalkaviklo

| Punajalkaviklo |
| --- | --- |

Uhanalaisuusluokitus
 Elinvoimainen  
  
Suomessa:
 Silmälläpidettävä  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Viklot Tringa
Laji::  totanus
Kaksiosainen nimi
 Tringa totanus  Linnaeus, 1758 

Katso myös
   Punajalkaviklo Wikispeciesissä   Punajalkaviklo Commonsissa 
Infobox OKNimi-testi OKIUCN-testi OK: 
Punajalkaviklo (Tringa totanus) on punajalkainen kahlaaja. Lajin nimesi Carl von Linné 1758.
Koko ja ulkonäkö

Punajalkaviklolla on kirkkaanpunaiset, lähes muovisen näköiset punaiset jalat ja nokka. Höyhenpeite on ruskeankirjava, sen valkeat alueet yläperässä ja siivissä paljastuvat linnun lentäessä. Nuorella linnulla koivet ovat kellahtavat ja nokka tummahko. Pituus 26–31 cm, siipien kärkiväli 40–65 cm, paino 85–170 g.
Tavallisin ääni ’tjyy-hy’, varoitus on loppumaton ’kip-kip-kip...’ jankutus. Laulu on melodista, kangaskiurumaista ’liyky-liyky-liyky’, ja sen koiras esittää usein laululennossa.
Vanhin suomalainen rengastettu punajalkaviklo on ollut 14 vuotta 1 kuukautta 3 päivää vanha. Euroopan vanhin on ollut vähintään 26 vuoden 11 kuukauden ikäinen tanskalainen lintu.
Levinneisyys

Punajalkaviklo pesii liki koko Euroopassa ja Länsi-Aasiassa. Suomessa esiintymisen painopiste on saaristossa ja rannikoilla, mutta se pesii myös paikoin sisämaan lintujärvillä. Lapissa se on harvinainen. Suomen pesimäkanta on noin 8 000 paria. Euroopassa pesii 300 000–390 000 paria, joista 35 000–40 000 Britteinsaarilla. Maailman populaation kannaksi arvioidaan 1–2,5 miljoonaa yksilöä.Se talvehtii Välimeren seudulla ja Ranskan, Espanjan ja Portugalin Atlantinpuoleisilla rannoilla. Suomeen se saapuu huhtikuussa, poismuutto tapahtuu vähitellen heinä-elokuussa.
Elinympäristö

Punajalkaviklo viihtyy monenlaisissa kosteikoissa, sekä soilla että rantaniityillä. Saaristossa se pesii nykyisin lähes ainoastaan lokkilintujen yhdyskunnissa.
Lisääntyminen

Punajalkaviklo munii 4 munaa, ja hautoo niitä 22–25 päivää. Poikaset ovat pesäjättöisiä ja emot hoitavat niitä, kunnes ne ovat lentokykyisiä 4-viikkoisina.
Ravinto

Punajalkaviklo syö pieniä selkärangattomia, joita se kaivelee rantasoran joukosta. Voi syödä myös pikkukaloja ja sammakonpoikasia. Kaloja saalistaa joskus parvena, joka paimentaa kalaparven ahdinkoon.
Kuvia

Punajalkaviklon pesä.
Punajalkaviklon munia.
Punajalkaviklo etsii ruokaa joulukuussa 2023 Ystadissa.
Aiheesta muualla

Hildén, Olavi 1977: Punajalkaviklo adoptoinut taivaanvuohen poikasen. - Ornis Fennica 54:94.
Ojanen, Mikko & Tynjälä, Matti 1981: Kaksi punajalkavikloa muninut samaan pesään. - Lintumies 2.1981 s. 81–82. LYL.
Punajalkaviklo Lintukuva-verkkopalvelussa
LuontoPortti: Punajalkaviklo (Tringa totanus)
ITIS: Tringa totanus (englanniksi)
Pyöräily kesäolympialaisissa 2016 – miesten sprintti

Vuoden 2016 kesäolympialaisten pyöräilyn miesten eräajo käytiin 12.–14. elokuuta 2016 Rio de Janeiron olympiavelodromilla. Yhdistynyt kuningaskunta otti kaksoisvoiton: kilpailun voitti Jason Kenny ja toiseksi tuli Callum Skinner. Pronssille ajoi Venäjän Denis Dmitrijev.